Boleyn Ground

Boleyn Ground (arba Aptono parko stadionas, ) – buvęs futbolo stadionas Londone, klubo West Ham United namų arena. Buvo įsikūręs Aptono parko rajone, jame buvo 35 303 sėdimos vietos.Informacija apie stadioną West Ham United klubo tinklalapyje 

 Istorija 

1895 m. įkurtas West Ham United FC futbolo klubas (tuomet turėjęs „Thames Ironworks“ pavadinimą) namų rungtynes žaidė įvairiose Rytų Londono vietose, kol 1904 m. persikėlė į Aptono parko rajone esančią aikštę. Klubas pradėjo nuomotis Žaliosios gatvės namą () ir žemės plotą prie jo.Straipsnis apie Rytų Londono rajonų istoriją Žaliosios gatvės namas buvo vadinamas Boleyn pilimi dėl išvaizdos panašumų ir sąsajos su buvusia jo savininke, XVI a. gyvenusia Anglijos karaliene Ana Bolin.

Vietinių rėmėjų finansuojamos stadiono statybos vyko buvusioje katalikiškos mokyklos kopūstų lysvėje.Boleyn Ground stadiono istorija  Naujasis stadionas talpino 20 000 žmonių, 2 000 visų vietų buvo sėdimos. Laikantis tradicijos, statinys pavadintas Boleyn Ground. Pirmosios rungtynės vyko prieš vietinius priešininkus – Londono Millwall FC klubą, jas 3–0 laimėjo šeimininkai.BBC straipsnis apie West Ham United klubo istoriją

Antrojo pasaulinio karo metais, 1944 m. rugpjūtį, į pietvakarinę stadiono dalį buvo pataikiusi bomba, tad devynerias iš eilės rungtynes Vest Hamo klubui teko žaisti svečiuose.

Daugiausia žiūrovų stadiono istorijoje – 42 322 – susirinko į 1970 m. spalio 17 d. vykusias Anglijos Pirmojo diviziono rungtynes tarp Vest Hamo ir Londono Tottenham Hotspur ekipų, kurias šeimininkai pralaimėjo 1–0. Antroje vietoje su 35 550 lankomumo rodikliu – Premier lygos mačas prieš Manchester City klubą 2002 m. rugsėjo 21 d.

Klubas planavo statyti naują stadioną Vest Hamo rajone, Parcelforce site vietovėje, tačiau dėl lėšų stokos šių planų atsisakyta. Vėliau buvo planuojama plėsti esamą stadioną iki 50 000 vietų – išplečiant Rytų tribūną ir flangus.BBC straipsnis apie Boleyn Ground stadiono plėtros planus Galiausiai nuspręsta stadioną uždaryti ir nugriauti. Paskutinės rungtynės įvyko 2016 m. gegužės 10 d. tarp West Ham United ir Manchester United komandų.Fixture guide: West Ham v Manchester United among the rearranged Premier League games. 2016-03-15, London24.com (tikrinta 2016-04-22). Netrukus stadionas parduotas už 40 mln. svarų

 Tribūnos 

Nuo 1990 m. visos vietos Boleyn Ground stadione yra sėdimos – šio reikalavimo turi laikytis visi profesionalūs Anglijos klubai po 1989 m. birželio 15 d. įvykusios Hillsborough Stadium tragedijos. Praeito amžiaus dešimtajame dešimtmetyje stadionas ne kartą plėstas – 1993 m. pietinėje tribūnoje įrengta 9 000, 1995 m. šiaurės tribūnoje – 6 000, 2001 m. vakarų tribūnoje – 15 000 papildomų sėdimų vietų.

Upton Park stadionas turi keturias pagrindines tribūnas, dvi iš jų pavadintos Sero Trevoro Brookingo, Sero Bobby Moore vardais bei Rytų ir Vakarų tribūnas.

 Bilietų kainos 

Bilietų kainos į West Ham rungtynes varijuoja priklausomai nuo priešininkų, su kuriais klubas susitinka. Brangiausiai kainuoja A kategorijos rungtynės (prieš Arsenal, Chelsea, Liverpool, Manchester United ir Tottenham Hotspur klubus), susitikimai su likusiais 14 Premier lygos klubų priklauso B kategorijai – bilietai yra pigesni.

 Šaltiniai 

 Nuorodos 
 Apie stadiona WMFC puslapyje 

Kategorija:Anglijos futbolo stadionai
Kategorija:Londono sporto statiniai